OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 8. |

|  |
| --- |
| НАСТАВНА ЈЕДИНИЦА**: ЖИВОТ У ГРАДУ И СЕЛУ** |
| ОБРАЗОВНО-ВАСПИТНИ ЗАДАЦИ:  - Разумевање везе између људских потреба и формирања насеља као групе;  - Поређење села и града по делатностима људи и могућностима за задовољење различитих потреба;  - Препознавање и именовање различитих служби које постоје у градовима;  - Уочавање међусобне повезаности села и града. |

|  |  |
| --- | --- |
| **ТИП ЧАСА**   1. Обрада 2. **Утврђивање** 3. Обнављање 4. Систематизација 5. Вежбање 6. Практичан рад 7. Провера | НАСТАВНА СРЕДСТВА  Уџбеник, креде у боји, картице са занимањима људи |
| ОБЛИЦИ РАДА   1. **Фронтални** 2. **Индивидуални** 3. Групни 4. У паровима 5. .................... | НАСТАВНЕ МЕТОДЕ  Илустративно демонстративна,вербална |
| Образовни стандарди: 1 ПД.1.6.2 | |

Т О К Ч А С А

|  |
| --- |
| **Уводни део: ................ минута**  Наставник најави тему часа и њену везу са делатностима (занимањима) људи. **Три добровољца добијају задатак да пантомимом (без речи) прикажу занимање чији назив пише на картици коју су добили од наставника (пољопривредник, саобраћајац и наставник).** Остали ученици погађају о ком занимању се ради. Пошто ученици погоде занимање, **наставник води краћу дискусију о томе да ли се људи баве тим занимањем у селу, у граду, или у обе врсте насеља.** |

:::

|  |
| --- |
| **Главни део: ...... минута**  Наставник започиње излагање објашњавањем везе између људских потреба и формирања насеља као групе. **Подсећа ученике да се људи удружују у различите групе и да су у првом разреду учили о породици, школи и насељу. Објашњава да свака група има одређену улогу, како за појединце, тако и за друштво (нпр. главна улога породице је старање о потомству, главна улога школе је образовање деце). Насеља су групе које настају због тога што ниједан човек не зна све да ради – *подела послова* на нивоу насеља омогућава њиховим становницима да задовоље различите потребе**. Наставник наводи различите примере (може започети с онима из претходног корака). **Сви морамо да се хранимо, али се сви не бавимо производњом хране. Пољопривредници гаје биљке и животиње (најчешће у селима), а још нека занимања (у индустрији, саобраћају и трговини) омогућују да се храна нађе на столу становника насеља**.  На сличан начин анализирају се још нека занимања, тј. важност поделе послова у насељима. Затим ученици индивидуално раде на задатку о службама које постоје у граду (Налог – стреле на 18. страни у уџбенику).  **Наставник води дискусију о природи послова и значају тих служби, враћајући се стално на важност поделе послова за задовољавање различитих потреба становника града и околних села. То још потврђује са питањима где су запослени родитељи ученика и која су њихова занимања.**  Наставник сумира претходну дискусију указивањем на разлике између села и града. Објашњава да у **граду постоји много већи број делатности и служби, због чега људи у њима могу задовољити велики број својих потреба.** То се доводи у везу са претходно обрађиваном разликом у броју становника села и града. Кроз вођену дискусију анализира се неколико примера који показују да становници села део својих потреба задовољавају у оближњим градовима (Налог – мегафон на стр. 21).  *Записујемо:*  **Насеља су групе које настају због тога што ниједан човек не зна све да ради. Подела послова у насељу олакшава људима живот и тиме људи задовољавају све своје потребе. У граду постоји већи број делатности и служби, тако да људи могу задовољити велики број својих потреба. Становници села своје потребе задовољавају у најближим градовима где доносе своје производе и продају их на пијацама или разним предузећима. Села и градови су повезани путевима и телефонским линијама како би размена добара била лакша.** |
| **Завршни део:......минута**  Ученици добијају задатак да у свеци напишу кратак састав на једну од следећих тема:  1.Повезаност села и града;  2.Предности живота у граду;  3.Предности живота у селу.  Задатак се може завршити код куће.  На почетку следећег часа, чита се и коментарише неколико ученичких радова.  Могуће је за домаћи дати да се ураде питања из Радне свеске. |